|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 09/03/ 2021 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών ΣωκράτηςYouTube: ΣΥΛΛΟΓΟΣ ΣΩΚΡΑΤΗΣ  | Προς: Εκπαιδευτικούς, ΔΟΕ, Μ.Μ.Ε. |

**ΚΑΤΑΓΓΕΛΙΑ**

 Τις απειλές που είχε εκτοξεύσει προ μηνών για εισαγγελείς και μηνύσεις έκανε πράξη ο Διευθυντής Πρωτοβάθμιας Εκπαίδευσης Κέρκυρας, Χ. Άνθης. Ο συνάδελφος Σπύρος Θύμης, αιρετός της ΕΛΜΕ Κέρκυρας στο ΠΥΣΔΕ μέχρι τις εκλογές - παρωδία, κλήθηκε στην ασφάλεια για να παραλάβει την κατάθεση του Χ. Άνθη και πήρε προθεσμία για να απολογηθεί καθώς ζητείται η ποινική δίωξή του ως ηθικός αυτουργός (!!!) για ανάρμοστα και καταδικαστέα σχόλια που γράφτηκαν που γράφτηκαν από τρίτο πρόσωπο κάτω από ανάρτηση ειδησεογραφικής ιστοσελίδας σχετική με καταγγελία της ΕΛΜΕ Κέρκυρας.

 Η ολοφάνερα εκδικητική μήνυση, είναι γεμάτη από γελοίες και ανυπόστατες κατηγορίες και σε καμία περίπτωση δεν έχει στόχο να προστατέψει την τιμή και την υπόληψη του Χ. Άνθη. Ο στόχος της είναι η τρομοκράτηση κι ο εκφοβισμός, όποιου του εναντιώνεται, σε κάθε έναν που διαφωνεί μαζί του και με τις πρακτικές του. Παίρνοντας αέρα, από το δόγμα «Νόμος και Τάξη» που επιβάλλει παντού η κυβέρνηση, απαγορεύοντας συναθροίσεις, συγκεντρώσεις, εκλογές, έτσι και ο Χ. Άνθης, νομίζει ότι με μηνύσεις και απειλές θα σιωπήσει το συνδικαλιστικό κίνημα και κάθε φωνή που υπερασπίζεται τα συμφέροντα των συναδέλφων.

**Αλλά το συνδικαλιστικό κίνημα ούτε τρομοκρατείται, ούτε σιωπά!**

 Ακούραστα θα συνεχίζουμε να παλεύουμε ενάντια στην πολιτική της κυβέρνησης και στους ντόπιους δοτούς τοποτηρητές της. Είναι βαθιά γελασμένοι, όσοι νομίζουν ότι με αυτόν τον τρόπο θα σταματήσουμε να αναδεικνύουμε τις αιτίες της αντιεκπαιδευτικής πολιτικής, να αντιπαλεύουμε την εφαρμογή των μέτρων που υποβαθμίζουν την εκπαίδευση, να αγωνιζόμαστε για τα εργασιακά μας δικαιώματα, να διεκδικούμε το σχολείο των σύγχρονων λαϊκών αναγκών.

 Αυτός είναι ο εκλεκτός του Υπουργείου Παιδείας (και με ΣΥΡΙΖΑ και με ΝΔ), υπεύθυνος για τη μόρφωση των μαθητών της Πρωτοβάθμιας Εκπαίδευσης της Κέρκυρας. Οι προϊστάμενοι του θα κλείνουν άραγε για πολύ ακόμη αυτά και μάτια;

 Ο εκλεκτός του Υπουργείου Παιδείας θέλει να επιβάλει τη σιωπή αξιοποιώντας κάθε τρόπο. Δε θα του κάνουμε τη χάρη!

 Καλούμε τους συναδέλφους στο δημόσιο και ιδιωτικό τομέα να καταδικάσουν αυτές τις μεθόδους τρομοκράτησης και καταστολής. Δεν είναι προσωπική υπόθεση, είναι μία ακόμη επίθεση απέναντι στο συνδικαλιστικό κίνημα και τη δράση του. Καλούμε τα Σωματεία και τους Συλλόγους των εργαζομένων να εκφράσουν τη συμπαράστασή τους στον διωκόμενο συνάδελφο και να απαιτήσουν να παρθεί πίσω η μήνυση.

**Για το Δ.Σ**

 **ΠΡΟΕΔΡΟΣ H ΓΡΑΜΜΑΤΕΑΣ**

 **ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**